## La Generalitat inicia els treballs per a adequar les instal·lacions del TRAM de Castelló als nous vehicles elèctrics

*** El conseller Vicente Martínez Mus destaca que les obres consistixen en la instal·lació de punts de càrrega ultraràpida i l’adequació de les parades i les seues andanes al sistema de guiat òptic dels vehicles
* La Conselleria de Medi Ambient, Infraestructures i Territori finança estos treballs amb un import de 963.000 euros**

La Conselleria de Medi Ambient, Infraestructures i Territori ha iniciat les obres per a adequar les instal·lacions del TRAM de Castelló als nous vehicles elèctrics del model *ie tram* que s’incorporaran a la flota en els pròxims mesos.

Així ho ha confirmat el conseller d’Infraestructures, Vicente Martínez Mus, per a qui és fonamental “adequar les instal·lacions als nous vehicles elèctrics que seran utilitzats en substitució dels vehicles dièsel. Per a fer-ho, instal·larem punts de recàrrega perquè la circulació dels troleibusos per qualsevol via no depenga del subministrament continu d’electricitat a través de la catenària i es reduïsquen al màxim les emissions que este tipus de transport genera”, segons el titular de Medi Ambient i Infraestructures.

Els treballs tenen un termini d’execució de deu mesos i un pressupost de 962.892,01 euros i, en concret, consistiran en la instal·lació de punts de càrrega ultraràpida que permeten una autonomia de 50 a 60 quilòmetres, així com l’adequació de les parades del TRAM de Castelló en el Grau-Serradal i les seues andanes al sistema de guiat òptic dels vehicles.

Els nous vehicles del model *ie tram*, fabricats per l’empresa espanyola Irizar amb sistemes de guiat òptic de Siemens, suposen una inversió de 4.282.654 euros cofinançats amb fons Next Generation de la Unió Europea a través del Pla de recuperació, transformació i resiliència.

Fecha: 05/08/2024